钦定古今图书集成/明伦汇编/氏族典/第123卷 > 陈世卿
## 钦定古今图书集成/明伦汇编/氏族典/第123卷 > 陈世卿

按《延平府志》：“世卿字光远，沙县人。登淳熙二年进士
第，授衡州推官，调东川节度推官。会李顺寇两川，州
守张雍分州兵马为数部，使官领之。世卿素善射，当
城一面，亲射中数百人。贼既去，雍表其材，诏改掌书
记。凡七年。归朝，为秘书郎。张鉴出知广州，表为通判。
召见，赐绯，加太常博士，徙知建州。帝知其才干，授福”
建转运使，改度支员外郎，出为荆湖北路转运使。蛮
人侵境，世卿领兵讨之。授秘书少监、知广州，加赐金
紫。九年，卒。诏赠吏部尚书，录其子。